[bookmark: _Hlk195520450][bookmark: _Hlk51852728]IEPIRKUMA LĪGUMS 
[bookmark: _Hlk149835394]“Rīgas valstspilsētas ielu seguma periodiskās atjaunošanas darbi”


Rīgā                                                                                                        	Datums skatāms laika zīmogā
	
Rīgas valstspilsētas pašvaldības Ārtelpas un mobilitātes departaments, juridiskā adrese Ģertrūdes iela 36, Rīga, LV-1011 (turpmāk – Pasūtītājs), [..], no vienas puses, un
Sabiedrība ar ierobežotu atbildību “LIKTENIS”, reģistrācijas Nr. 40002004168, [..] (turpmāk – Būvuzņēmējs), no otras puses, 
abi kopā, turpmāk – Puses, ņemot vērā, ka saskaņā ar atklātā konkursa “Rīgas valstspilsētas ielu seguma periodiskās atjaunošanas darbi”, iepirkuma identifikācijas numurs CAIP 2024/172 (turpmāk – Konkurss) 1.daļas rezultātiem Būvuzņēmējs ir ieguvis tiesības noslēgt šo līgumu un, ņemot vērā, ka pirms sava piedāvājuma iesniegšanas Būvuzņēmējs ir iepazinies ar Pasūtītāja rīcībā esošajiem dokumentiem un informāciju, kas varētu attiekties uz Darbu veikšanu, un Būvuzņēmējs, pamatojoties uz šo informāciju, ir iesniedzis piedāvājumu Konkursā, Puses noslēdz šādu līgumu, turpmāk – Līgums:
1. [bookmark: _Toc140468101]Definīcijas
Līgumā lietotajiem terminiem ir normatīvajos aktos piešķirtā nozīme, ja šajā sadaļā nav noteikts citādi.
0. Apakšuzņēmēji – Būvuzņēmēja nolīgtas personas vai savukārt to nolīgtas personas, kuras veic būvdarbus vai sniedz pakalpojumus iepirkuma līguma izpildei;
0. Būvuzņēmējs – Komercreģistrā un Būvkomersantu reģistrā reģistrēta komercsabiedrība, kura, piedaloties Konkursā, ir ieguvusi tiesības veikt Līgumā noteiktos būvdarbus; 
0. Būvuzraugs – Pasūtītāja nolīgta persona, kura veic normatīvajos aktos un Līgumā noteiktās būvuzrauga funkcijas Darbu veikšanas laikā;
0. Darbi – būvdarbi atbilstoši Līgumam, Darbu daudzumu izmaksu sarakstam, defektu aktam, Specifikācijām, ievērojot spēkā esošo normatīvo aktu prasības un saskaņā ar Darbu gaitā izstrādātajām un saskaņotajām satiksmes organizācijas shēmām Darbu veikšanai;
0. Konkurss – atklāts konkurss “Rīgas valstspilsētas ielu seguma periodiskās atjaunošanas darbi”, iepirkuma identifikācijas numurs CAIP 2024/172;
0. Līgums – starp Pasūtītāju un Būvuzņēmēju noslēgtais Līgums par Akas ielas seguma atjaunošanu, Sliežu ielas seguma atjaunošanu no Sliežu ielas 35 līdz Gaujienas ielai, Firsa Sadovnikova ielas seguma atjaunošanu no Lāčplēša ielas līdz Katoļu ielai, Cesvaines ielas seguma atjaunošanu un Friča Brīvzemnieka ielas satiksmes pārvada seguma atjaunošanu, kā arī visi tā pielikumi, grozījumi un papildinājumi;
0. Pasūtītājs – Rīgas valstspilsētas pašvaldības Ārtelpas un mobilitātes departaments;
0. Satiksmes organizācijas shēma – normatīvajos aktos noteiktajā kārtībā Būvuzņēmēja izstrādāts un saskaņots dokuments (darba vietas aprīkojuma shēma saskaņā ar Ministru kabineta 2001.gada 2.oktobra noteikumiem Nr.421 “Noteikumi par darba vietu aprīkošanu uz ceļiem”), kurš paredz Darbu veikšanas laikā nepieciešamos satiksmes organizēšanas pasākumus, kā arī satiksmes organizēšanai pielietojamos Satiksmes organizācijas tehniskos līdzekļus;
0. Satiksmes organizācijas tehniskie līdzekļi – ceļa zīmes, luksofori, signālstabiņi, aizsargbarjeras, gājēju barjeras, vertikālie un horizontālie ielu apzīmējumi un citi tehniskie līdzekļi.

1. Līguma dokumenti
	Līgums sastāv no šādiem dokumentiem, kas viens otru papildina un ir Līguma neatņemama sastāvdaļa:
1.pielikums 	Līgumsodu un cenu pazeminājumu piemērošana;
2.pielikums 	Akts par darbu pabeigšanu objektā (paraugs);
3.pielikums 	Civiltiesiskās apdrošināšanas polise (kopija);
4.pielikums 	Izpilddokumentācijas saturs;
5.pielikums 	Akts par faktiski izpildīto darbu apjomu un izmaksām (Forma 2) (paraugs);
6.pielikums 	Akts par faktiski izpildīto darbu izmaksām (Forma 3) (paraugs);
7.pielikums 	Objekta nodošanas un pieņemšanas akts (paraugs);
8.pielikums 	Tehniskās specifikācijas;
9.pielikums 	Skaidrojošs apraksts;
10.pielikums 	Defektu akts;
11.pielikums 	Darbu daudzumu izmaksu saraksts;
12.pielikums 	Sadarbības līgums ar SIA “Rīgas ūdens” par komunikāciju lūku izsniegšanu/saņemšanu;
[bookmark: _Hlk29822531]13.pielikums        Darbu daudzumu izmaiņu akts;

kā arī citi dokumenti, kas tiek pievienoti Līgumam tā izpildes laikā.   

1. Līguma priekšmets
2. [bookmark: _Hlk173833543]Noslēdzot Līgumu, Būvuzņēmējs apņemas veikt: Akas ielas seguma atjaunošanu, Sliežu ielas seguma atjaunošanu no Sliežu ielas 35 līdz Gaujienas ielai, Firsa Sadovņikova ielas seguma atjaunošanu no Lāčplēša ielas līdz Katoļu ielai, Cesvaines ielas seguma atjaunošanu un Friča Brīvzemnieka ielas satiksmes pārvada seguma atjaunošanu.
2. Pasūtītājs apņemas pieņemt un apmaksāt no Būvuzņēmēja veiktos Darbus, kas veikti atbilstoši Līgumam, Darbu daudzumu un izmaksu sarakstam, defektu aktam, būvniecības noteikumiem, darba aizsardzības, satiksmes drošības un vides aizsardzības prasībām.
2. Līguma izpildi Būvuzņēmējs uzsāk nākamajā dienā pēc rakstiska paziņojuma saņemšanas no Pasūtītāja par finansējuma Darbu izpildei pieejamību.

1. Līguma summa un norēķinu kārtība
3. Līguma summa ir 921 078,58 EUR (deviņi simti divdesmit viens tūkstotis septiņdesmit astoņi euro un 58 centi). Pievienotās vērtības nodoklis, turpmāk – PVN, ir 21 % (divdesmit viens procents) apmērā 193 426,50 EUR (viens simts deviņdesmit trīs tūkstoši četri simti divdesmit seši euro un 50 centi). Līguma kopējā summa ir 1 114 505,08 EUR (viens miljons viens simts četrpadsmit tūkstoši pieci simti pieci euro un 08 centi).
3. Līguma summa sastāv no:
1. samaksa par Akas ielas seguma atjaunošanu 52 449,82 EUR (piecdesmit divi tūkstoši četri simti četrdesmit deviņi euro, 82 centi) apmērā, PVN 21% (divdesmit viens procents) apmērā ir 11 014,46 EUR (vienpadsmit tūkstoši četrpadsmit euro, 46 centi), kopā 63 464,28 EUR (sešdesmit trīs tūkstoši četri simti sešdesmit četri euro, 28 centi);
1. samaksa par Sliežu ielas seguma atjaunošanu no Sliežu ielas 35 līdz Gaujienas ielai 97 305,55 EUR (deviņdesmit septiņi tūkstoši trīs simti pieci euro, 55 centi) apmērā, PVN 21% (divdesmit viens procents) apmērā ir 20 434,17 EUR (divdesmit tūkstoši četri simti trīsdesmit četri euro, 17 centi), kopā 117 739,72 EUR (viens simts septiņpadsmit tūkstoši septiņi simti trīsdesmit deviņi euro, 72 centi);
1. samaksa par Firsa Sadovņikova ielas seguma atjaunošanu no Lāčplēša ielas līdz Katoļu ielai 292 848,05 EUR (divi simti deviņdesmit divi tūkstoši astoņi simti četrdesmit astoņi euro, 05 centi) apmērā, PVN 21% (divdesmit viens procents) apmērā ir 61 498,09 EUR (sešdesmit viens tūkstotis četri simti deviņdesmit astoņi euro, 09 centi), kopā 354 346,14 EUR (trīs simti piecdesmit četri tūkstoši trīs simti četrdesmit seši euro, 14 centi);
1. samaksa par Cesvaines ielas seguma atjaunošanu 445 916,40 EUR (četri simti četrdesmit pieci tūkstoši deviņi simti sešpadsmit euro, 40 centi) apmērā, PVN 21% (divdesmit viens procents) apmērā ir 93 642,44 EUR (deviņdesmit trīs tūkstoši seši simti četrdesmit divi euro, 44 centi), kopā 539 558,84 EUR (pieci simti trīsdesmit deviņi tūkstoši pieci simti piecdesmit astoņi euro, 84 centi);
1. samaksa par Friča Brīvzemnieka ielas satiksmes pārvada seguma atjaunošanu 32 558,76 EUR (trīsdesmit divi tūkstoši pieci simti piecdesmit astoņi euro, 76 centi) apmērā, PVN 21% (divdesmit viens procents) apmērā ir 6 837,34 EUR (seši tūkstoši astoņi simti trīsdesmit septiņi euro, 34 centi), kopā 39 396,10 EUR (trīsdesmit deviņi tūkstoši trīs simti deviņdesmit seši euro, 10 centi);
3. Samaksa par Darbiem tiek veikta šādā kārtībā:
2. avanss netiek paredzēts;
2. pamatojoties uz Būvuzņēmēja un Pasūtītāja abpusēji parakstītu aktu par kalendārajā mēnesī faktiski izpildīto Darbu apjomu un izmaksām (5.pielikums), Būvuzņēmējs 1 (vienu) reizi mēnesī Pasūtītājam izraksta rēķinu 20 (divdesmit) darba dienu laikā atbilstoši faktiski izpildīto Darbu izmaksām par būvdarbu izpildi ar nosacījumu, ka no aktā abpusēji apstiprinātās ikmēneša Darbu maksājuma summas tiek ieturēta summa 5% (piecu procentu) apmērā;
2. atlikušo maksājumu atbilstoši faktiski izpildīto Darbu apjomam Pasūtītājs apmaksā pēc visu Darbu un Objekta pieņemšanas-nodošanas akta (7.pielikums) atpakaļ Pasūtītājam parakstīšanas ar nosacījumu, ka uz 5% (piecu procentu) maksājumiem no izpildīto Darbu maksājuma summas Būvuzņēmējs uz Līgumā paredzēto Darbu garantijas termiņu, kas ir ne mazāks kā 3 (trīs) gadi objektam un ne mazāks kā 2 (divi) gadi uzklātajam ceļa horizontālajam apzīmējumam, pēc visu Darbu pieņemšanas-nodošanas akta atpakaļ Pasūtītājam  parakstīšanas izsniedz bankas garantiju vai apdrošināšanas sabiedrības polisi garantijas laikā radušos defektu novēršanai.
3. Noformējot elektronisko rēķinu, Būvuzņēmējs tajā norāda šādu informāciju:
Pakalpojuma saņēmējs: Rīgas valstspilsētas pašvaldība
Adrese: Rātslaukums 1, Rīga, LV-1050
NMR kods: 90011524360
PVN reģ.Nr.:LV90011524360
Valsts kase
Bankas kods: TRELLV22
Konts: LV80TREL980259702800B
RD iestāde: Rīgas valstspilsētas pašvaldības Ārtelpas un mobilitātes departaments
RD iestādes adrese: Ģertrūdes iela 36, Rīga, LV-1011
RD iestādes kods: 213
Maksājumi tiek veikti pēc tam, kad Būvuzņēmējs iesniedzis rēķinu Līguma 4.4.apakšpunktā noteiktajā kārtībā un citus Līgumā noteiktos nepieciešamos dokumentus vai arī iestājies kāds cits Līgumā minētais nosacījums. Norēķiniem tiek izmantota „reversā” PVN maksāšanas kārtība. Līdz ar to Būvuzņēmējs, izrakstot rēķinus, tajos PVN nenorāda, bet Pasūtītājs PVN maksājumus veic patstāvīgi.
3. Rēķina formāts un iesniegšanas kārtība:
4. Būvuzņēmējs sagatavo grāmatvedības attaisnojuma dokumentus elektroniskā formātā, turpmāk – elektronisks rēķins, atbilstoši Rīgas valstspilsētas pašvaldības tīmekļa vietnes www.eriga.lv, turpmāk – tīmekļa vietne, sadaļā “Rēķinu iesniegšana” norādītajai informācijai par elektroniskā rēķina formātu.
4. Elektroniskos rēķinus apmaksai Būvuzņēmējs iesniedz Pasūtītājam, izvēloties vienu no šādiem rēķina piegādes kanāliem:
1. izveido programmatūru datu apmaiņai starp Būvuzņēmēja norēķinu sistēmu un pašvaldības vienoto informācijas sistēmu (WEB API);
1. augšupielādē rēķinu failus tīmekļa vietnes sadaļā “Rēķinu iesniegšana” norādītajai informācijai par failu augšupielādi XML formātā;
1. izmanto manuālu rēķina informācijas ievades Web formu tīmekļa vietnes sadaļā “Rēķinu iesniegšana”.
4. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
4. Elektroniskā rēķina apmaksas termiņš – 10 (desmit) darba dienas; par visiem izpildītajiem darbiem (gala norēķins) ir 30 (trīsdesmit) dienu laikā no dienas, kad Būvuzņēmējs iesniedzis Pasūtītājam elektronisku rēķinu, atbilstoši tīmekļa vietnes sadaļā “Rēķinu iesniegšana” norādītajai informācijai par elektroniskā rēķina formātu.
4. Elektroniskā rēķina apmaksas termiņu skaita no dienas, kad Būvuzņēmējs, atbilstoši tīmekļa vietnes sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Būvuzņēmējs iesniedzis korekti un atbilstoši Līguma nosacījumiem aizpildītu elektronisko rēķinu un Pasūtītājs to ir pieņēmis apmaksai. 
4. Būvuzņēmējam ir pienākums sekot līdzi iesniegtā elektroniskā rēķina apstrādes statusam. 
4. Ja Būvuzņēmējs ir iesniedzis nepareizi aizpildītu un/vai Līguma noteikumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Būvuzņēmējam ir pienākums iesniegt atkārtoti korekti un Līguma noteikumiem atbilstoši aizpildītu elektronisko rēķinu. Šādā situācijā elektroniskā rēķina apmaksas termiņu skaita no dienas, kad Būvuzņēmējs ir korekti iesniedzis atkārtoto elektronisko rēķinu.
3. Līguma cenas izmaiņas:
[bookmark: _Toc140468105]4.5.1.  Cenu svārstību regulēšana Līguma izpildes gaitā nav paredzēta;
4.5.2.   Jebkādas papildu Darbu izmaksas, kas radušās Būvuzņēmēja aprēķinu kļūdu dēļ, nekvalitatīvi veiktu Darbu dēļ, kā arī trešo personu radītu bojājumu rezultātā, sedz Būvuzņēmējs;
4.5.3.  Būvuzņēmējs Līguma izpildes laikā ir tiesīgs veikt Darbu apjomu izmaiņas, ievērojot Līguma 12.nodaļā noteiktos nosacījumus un kārtību. Gadījumos, kad Būvuzņēmējs ir veicis Darbu apjomu izmaiņas, neparedzētus vai papildu darbus, neievērojot Līgumā noteikto kārtību, izpildītie Darbi netiek apmaksāti.
3. Pasūtītājam ir tiesības veikt ieturējumus no Būvuzņēmējam veicamajiem maksājumiem šādos gadījumos:
6. ja tiek konstatēta rēķinā ietvertā maksājuma summas neatbilstība faktiski paveiktajiem Darbiem, kas konstatēta Līgumā noteiktajā kārtībā, pieņemot Darbus, vai arī Būvuzņēmējs nevar iesniegt attiecīgas izmaksas pamatojošus dokumentus;
6. ja Pasūtītājs konstatē, ka Būvuzņēmējs iekļāvis rēķinā izmaksas, kas tam radušās Pasūtītāja norādīto trūkumu novēršanas rezultātā;
6. ja Pasūtītājs saskaņā ar Līgumu ir pamatoti aprēķinājis Būvuzņēmējam līgumsodus;
6. ja Būvuzņēmējs nav atlīdzinājis Pasūtītājam zaudējumus, kas radušies Būvuzņēmēja vai tā piesaistīto personu, t. sk., Apakšuzņēmēju rīcības (darbības vai bezdarbības) rezultātā. 
3. Par veicamo maksājumu samazināšanu un tā iemesliem Pasūtītājs iesniedz Būvuzņēmējam rakstveida paziņojumu, norādot maksājumu samazināšanas pamatojumu.
3. Pasūtītājs samaksā Būvuzņēmējam Līguma 4.2.3.apakšpunktā noteikto garantijas laika ieturējumu pēc garantijas laika beigām un garantijas laikā pieteikto garantijas darbu pilnīgas izpildes 30 (trīsdesmit) dienu laikā pēc Būvuzņēmēja rēķina saņemšanas.

1. [bookmark: _Toc140468113]Darbi
0. Būvuzņēmējs apņemas veikt Darbus saskaņā ar Līguma noteikumiem, Darbu daudzumu un izmaksu sarakstu un Specifikācijām, kā arī normatīvo aktu prasībām objektā:
1. “Akas ielas seguma atjaunošana” ne ilgāk kā 21 (divdesmit vienas);
1. “Sliežu ielas seguma atjaunošana no Sliežu ielas 35 līdz Gaujienas ielai” ne ilgāk kā 30 (trīsdesmit);
1. “Firsa Sadovnikova ielas seguma atjaunošana no Lāčplēša ielas līdz Katoļu ielai” ne ilgāk kā 45 (četrdesmit piecu);
1. “Cesvaines ielas seguma atjaunošana” ne ilgāk kā 45 (četrdesmit piecu);
1. “Friča Brīvzemnieka ielas satiksmes pārvada seguma atjaunošana” ne ilgāk kā 7 (septiņu)
kalendāro dienu laikā no Darbu uzsākšanas dienas.
0. Nākamajā darba dienā pēc rakstiska paziņojuma saņemšanas no Pasūtītāja par finansējuma Darbu izpildei pieejamību, tiek uzsākts Līguma 5.1.apakšpunktā noteiktais Darbu izpildes termiņš un Pasūtītājs nodod Būvuzņēmējam būves vietu, par ko Puses paraksta būves vietas nodošanas – pieņemšanas aktu, pamatojoties uz normatīvajiem aktiem. Būvuzņēmējs nav tiesīgs uzsākt Darbus, ja Puses nav parakstījušas būves vietas nodošanas – pieņemšanas aktu. Būves vietas nodošanas – pieņemšanas akta neparakstīšana neietekmē Darbu uzsākšanas termiņu, izņemot gadījumu, kad būves vietas nodošanas – pieņemšanas akta neparakstīšanā ir vainojams Pasūtītājs.
0. Būvuzņēmējam patstāvīgi jāsaņem Līgumā paredzēto Darbu veikšanai nepieciešamie saskaņojumi (atļaujas) no citām institūcijām un uzņēmumiem, jāsaskaņo Darbu veikšanas projekts ar Būvuzraugu. Minēto saskaņojumu (atļauju) saņemšanas termiņi neietekmē Darbu uzsākšanas termiņu. 
Dienā, kad uzsākti Darbi, Būvuzņēmējs informē par to Pasūtītāju, nosūtot paziņojumu uz Līguma 8.5.apakšpunktā norādītā Pasūtītāja pārstāvja e-pasta adresi.
0. Būvuzņēmējs par būves vietu ir atbildīgs līdz Objekta nodošanas un pieņemšanas akta abpusējai parakstīšanai (7.pielikums).
1. [bookmark: _Toc140468114]Būvuzņēmēja vispārīgie pienākumi, veicot Darbus
1. Būvuzņēmējs ir atbildīgs par drošības pasākumu nodrošināšanu Darbu teritorijā Darbu veikšanas laikā, kā arī par Darbu veikšanas teritorijā un tai pakļautajās teritorijās atrodošos personu drošību atbilstoši Darba aizsardzības likumam un ar to saistītājiem normatīvajiem aktiem. 
1. Gadījumā, ja Darbus nav iespējams veikt sakarā ar Darbu veikšanai nelabvēlīgo meteoroloģisko apstākļu iestāšanos (tehnoloģiskais pārtraukums), Būvuzņēmējs veic objekta uzturēšanu par saviem līdzekļiem.
1. Ar Līgumu Būvuzņēmējs ir pilnvarots norīkot darba aizsardzības koordinatoru un veikt Ministru kabineta 2003.gada 25.februāra noteikumos Nr. 92 “Darba aizsardzības prasības, veicot būvdarbus” noteiktās projekta vadītāja funkcijas, tajā skaitā, veicot visus šo noteikumu 9., 11., 12., un 13.punktā minētos Pasūtītāja pienākumus.  
1. Būvuzņēmējam ir pienākums noslēgt līgumus par būvgružu nodošanu uzņēmumiem, kuriem ir tiesības apsaimniekot būvgružus, un Būvuzņēmējs ir pilnībā atbildīgs par attiecīgo normatīvo aktu prasību izpildi šajā jomā.
6.5     Organizējot Darbus, Būvuzņēmējam jānodrošina un jāatbild par vides aizsardzības prasību, tajā skaitā Rīgas domes saistošajos noteikumos paredzēto apstādījumu uzturēšanas un aizsardzības prasību izpildi, kā arī, lai nodrošinātu transportlīdzekļu un gājēju drošu kustību, jānodrošina ielu, kuras atrodas objekta robežās, ikdienas uzturēšana saskaņā ar Rīgas domes 2024.gada 15.maija saistošajiem noteikumiem Nr.RD-24-270-sn “Rīgas valstspilsētas pašvaldības teritorijas kopšanas un būvju uzturēšanas saistošie noteikumi” un Pasūtītāja norādījumiem no Darbu uzsākšanas brīža līdz Objekta nodošanas un pieņemšanas akta parakstīšanai (7.pielikums). Lai nodrošinātu satiksmes drošību, Būvuzņēmējam jānodrošina un jāatbild saskaņā ar normatīvajos aktos noteikto par objekta uzturēšanas (tīrīšana, bedrīšu remonts u. c.) prasību ievērošanu visā Darbu izpildes laikā līdz Objekta nodošanas un pieņemšanas akta parakstīšanai (7.pielikums).
6.6.    Organizējot darbus, Būvuzņēmējam saskaņā ar Ministru kabineta 2021.gada 7.janvāra noteikumiem Nr.26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” jānodrošina objekta uzturēšana ziemas sezonā laika posmā no 16.oktobra līdz 15.aprīlim. Pirms ziemas sezonas sākuma līdz 16.oktobrim Būvuzņēmējam jāiesniedz Pasūtītājam apliecinājums vai apstiprinošs dokuments (piemēram, līgums, vienošanās u.tml.) par spēju nodrošināt objekta uzturēšanu ziemas sezonā.
6.7. Būvuzņēmējs nodrošina Darbu izpildē visu izmantojamo materiālu un iekārtu nepieciešamo atbilstību normatīvo aktu prasībām. Darbu izpildē Būvuzņēmējam jāizmanto materiāli, kas ir saskaņoti ar Būvuzraugu. Asfaltbetona darba formulu izmaiņas iesniedzamas ne vēlāk kā 5 (piecas) darba dienas pirms asfaltbetona maisījuma iestrādāšanas.
6.8. Būvuzņēmējam visi segtie Darbi jānoformē ar aktu, ko paraksta Būvuzraugs un citas normatīvajos aktos noteiktās personas, pārbaudot izpildīto Darbu kvalitāti, Darbu daudzumus un pielietotos materiālus un to atbilstību apliecinošos dokumentus. Segto Darbu aktiem jāpievieno izpildshēmas, kurā norādīti parametri, pēc kuriem var noteikt Darbu apjomus un Darbu atrašanās vietas (zona). Veikt nākamos Darbus atļauts tikai pēc segto Darbu aktu parakstīšanas.
6.9. Būvuzņēmējam visi pārējie Darbi, kas nav segtie Darbi, jānoformē ar aktu, ko paraksta Būvuzraugs, pārbaudot izpildīto Darbu kvalitāti, Darbu daudzumus un pielietotos materiālus un to atbilstību apliecinošos dokumentus. Aktiem jāpievieno izpildshēmas, kurā norādīti parametri, pēc kuriem var noteikt Darbu apjomus un Darbu atrašanās vietas (zonas).
6.10. Būvuzņēmējam ir pienākums izpildīt inženierkomunikāciju īpašnieku izvirzītās prasības attiecībā uz inženierkomunikāciju pārbūves/izbūves darbu izpildi, kā arī pēc inženierkomunikāciju īpašnieku pieprasījuma slēgt līgumus ar inženierkomunikāciju īpašniekiem par jautājumiem, kas saistīti ar inženierkomunikāciju pārbūves/izbūves darbu izpildi (inženierkomunikāciju un ar izbūvi saistīto dokumentu nodošanu inženierkomunikāciju īpašniekam u.c. jautājumiem). Līgums jānoslēdz pirms inženierkomunikāciju pārbūves/izbūves darbu izpildes uzsākšanas un, organizējot Darbu izpildi, jāvadās no šo līgumu nosacījumiem.
6.11. Būvuzņēmējam pirms SIA “Rīgas ūdens” kanalizācijas lūku, aku lūku, aizbīdņu kapju un hidrantu kapju nomaiņas vai izbūves (nepieciešamības gadījumā) darbu uzsākšanas jānoslēdz līgums ar SIA “Rīgas ūdens” (12.pielikums). Būvuzņēmējam ir pienākums pirms SIA “Rīgas ūdens” lūku pārsedzes pieņemšanas pārliecināties par to kvalitāti un atbilstību projektam. Par izpildīto Darbu, tajā skaitā, par pielietoto materiālu (tajā skaitā par šajā apakšpunktā minētiem materiāliem), kvalitāti Darbu izpildes un to garantijas laikā atbildīgs ir Būvuzņēmējs.
6.12. Būvuzņēmējam pirms Darbu uzsākšanas, ja Darbi tiek veikti tiešā vietējā ģeodēziskā tīkla (turpmāk – VT) punkta tuvumā, jāinformē Rīgas valstspilsētas pašvaldības Pilsētas attīstības departamenta Ģeomātikas pārvaldes Topogrāfiskās informācijas uzturēšanas nodaļa (turpmāk – Departaments). Ja apzināti vai neapzināti tiek iznīcināts vai bojāts VT punkts, kuru iznīcināšana nav saskaņota ar Departamentu, VT punkts ir uzskatāms par patvaļīgi iznīcinātu, un Darbu veicējam par saviem līdzekļiem jāveic iznīcinātā VT segmenta atjaunošana.
6.13. Būvuzņēmējam ir pienākums piedalīties Līguma ietvaros Pasūtītāja organizētajās sanāksmēs, kuras tiek rīkotas valsts valodā. Nepieciešamības gadījumā Būvuzņēmējam pašam jānodrošina sanāksmes gaitas tulkojumu latviešu valodā.
6.14. Būvuzņēmējam ir pienākums līgumos ar Apakšuzņēmējiem iekļaut noteikumus izpildīto Darbu pieņemšanai, kas atbilst Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos ietvertajiem noteikumiem un to saturu” 5., 6., 9., 10. un 14.punktā iekļautajam regulējumam, izņemot prasību veikt būves ekspertīzi.
6.15. Būvuzņēmējam ir pienākums nodrošināt laicīgu samaksas veikšanu visiem Līguma izpildē iesaistītajiem Apakšuzņēmējiem par faktiski izpildītajiem un no Pasūtītāja puses apmaksātajiem Darbiem 60 (sešdesmit) dienu laikā pēc veikto Darbu pabeigšanas un Apakšuzņēmēja (ja tāds ticis piesaistīts Darbu izpildē) rēķina saņemšanas par attiecīgo Darbu veikšanu.

7. [bookmark: _Toc140468115]Piekļuves nodrošināšana
0. Sākot no Darbu sākuma datuma, Pasūtītājam savas kompetences ietvaros ir pienākums nodrošināt Būvuzņēmējam netraucētu piekļuvi Darbu veikšanai nepieciešamajām teritorijām. 
0. Piekļuve Darbu veikšanas teritorijai tiek nodrošināta vienīgi ar mērķi, lai Būvuzņēmējs varētu veikt Līgumā noteiktos Darbus, un Būvuzņēmējam ir tiesības izmantot Darbu veikšanas teritoriju tikai un vienīgi Darbu veikšanai atbilstoši Līguma noteikumiem iepriekš ar Pasūtītāju saskaņotos laikos, ja vien Līgums nenosaka citādi.
0. Līgumā noteiktajā kārtībā nodrošinātā piekļuve Darbu veikšanas teritorijai nepiešķir tiesības izmantot šo teritoriju būvmateriālu, būvgružu u.c., glabāšanai vai tamlīdzīgiem mērķiem.
0. Pamatojoties uz Līgumu, Būvuzņēmējam netiek piešķirtas tiesības ierobežot tādu personu tiesības piekļūt objekta teritorijai, kuras šīs tiesības ieguvušas normatīvajos aktos, ar Pasūtītāju noslēgtajos līgumos noteiktajā kārtībā, vai arī saskaņā ar Rīgas valstspilsētas pašvaldības vai citu kompetento iestāžu izsniegtas cita veida atļaujas pamata.
0. Ja Būvuzņēmējam Darbu realizācijas nolūkā ir nepieciešams piekļūt citām teritorijām, kas atrodas ārpus Darbu veikšanas teritorijas robežām, šāda piekļuve ir saskaņojama ar attiecīgo teritoriju īpašniekiem.  
0. Būvuzņēmējam ir pienākums visā Darbu izpildes laikā nodrošināt piekļuvi objektam piegulošajiem īpašumiem, tajā skaitā nodrošinot piekļuvi cilvēkiem ar īpašām vajadzībām. 
[bookmark: _Toc140468116]
1. Darbu veikšanas uzraudzība
1. Darbu veikšanas uzraudzībai Pasūtītājs norīko pārstāvi un nolīgst Būvuzraugu.
1. Būvuzņēmējam jāļauj Pasūtītāja pārstāvjiem un Būvuzraugam bez iepriekšējas saskaņošanas apmeklēt Darbu veikšanas teritoriju un visas citas vietas, kur notiek vai notiks Darbi, kas saistīti ar Līguma izpildi. Būvuzņēmējam ir jāizpilda visi Pasūtītāja un tā pārstāvju norādījumi, kas atbilst spēkā esošajiem normatīvajiem aktiem.
1. Pasūtītāja un Būvuzrauga veiktās pārbaudes neatbrīvo Būvuzņēmēju no atbildības par veikto Darbu kvalitāti.
1. Pasūtītājs nodrošina, ka tā pārstāvji, atrodoties objektā, ievēro Būvuzņēmēja noteiktos drošības pasākumus.
1. Pasūtītāju Līguma izpildes ietvaros pārstāv, tajā skaitā, paraksta būves vietas pieņemšanas - nodošanas aktu, aktus par izpildīto Darbu apjomu un izmaksām (5., 6.pielikums), aktus par faktu konstatāciju (nepieciešamības gadījumā), būvmateriālu saskaņošanas dokumentus (nepieciešamības gadījumā), aktu par Darbu pabeigšanu objektā (2.pielikums), kā arī kontrolē Līguma izpildi un termiņus – Rīgas valstspilsētas pašvaldības Ārtelpas un mobilitātes departamenta [..]. Saziņai ar Pasūtītāju Būvuzņēmējs izmanto vienlaicīgi arī Pasūtītāja e-pasta adresi: amd@riga.lv.
1. [bookmark: _Hlk163829647]Būvuzņēmēju Līguma izpildes ietvaros pārstāv [..].

1. [bookmark: _Toc140468117]Satiksmes ierobežošana un slēgšana 
2. Satiksmes ierobežošana Darbu veikšanas laikā notiek Būvuzņēmēja sagatavotajā un normatīvajos aktos noteiktajā kārtībā saskaņotajā Satiksmes organizācijas shēmā noteiktajos laikos un kārtībā. Satiksmes organizēšanas tehniskos līdzekļus par saviem līdzekļiem izvieto Būvuzņēmējs. Būvuzņēmējs pēc Līguma noslēgšanas un Līguma izpildes uzsākšanas dienas nodrošina pagaidu drošības barjeru uzstādīšanu un uzturēšanu objektā, ja šādu barjeru uzstādīšana ir paredzēta atbilstoši normatīvo aktu prasībām saskaņotajā satiksmes organizācijas shēmā un būvprojektā.
2. Būvuzņēmējs atbild par trešo personu dzīvībai, veselībai un īpašumam nodarīto kaitējumu, ja tas nav izpildījis Līguma 9.1.apakšpunktā paredzētos pienākumus.
2. Pēc saskaņošanas ar Pasūtītāju Būvuzņēmējam ir pienākums informēt sabiedrību, paziņojot masu informācijas līdzekļos, par plānotajiem satiksmes ierobežojumiem Darbu veikšanas teritorijā vismaz 3 (trīs) darba dienas pirms Darbu uzsākšanas, bet ja paredzēta satiksmes slēgšana – 7 (septiņas) darba dienas pirms attiecīgo Darbu uzsākšanas. 

1. [bookmark: _Toc140468119]Darbu nodošana un pieņemšana 
3. Nododot un pieņemot Darbus, Pasūtītājs un Būvuzņēmējs vadās pēc spēkā esošajiem normatīvajiem aktiem un Līguma.
3. Būvuzņēmējs sastāda un 1 (vienu) reizi mēnesī līdz kārtējā mēneša 10. (desmitajam) datumam un iesniedz Pasūtītājam aktu par iepriekšējā mēnesī izpildītajiem Darbiem (5., 6.pielikums), kurā ir norādīti faktiski paveikto Darbu apjomi un izmaksas. 
3. Pasūtītājs 10 (desmit) darba dienu laikā pēc Līguma 10.2.apakšpunktā minēto aktu saņemšanas veic tajos norādīto Darbu apjomu un izmaksu pārbaudi, izskata Darbu kvalitātes rādītājus un iesniedz Būvuzņēmējam parakstītu aktu vai arī motivētu pretenziju pieņemt Darbus. Saņemot motivētu pretenziju, Būvuzņēmējam jānovērš atklātie trūkumi. Pēc atklāto trūkumu novēršanas Būvuzņēmējam atkārtoti jāorganizē Darbu nodošana Līgumā noteiktajā kārtībā.
3. Ja Pasūtītājs neparaksta kādu no Darbu izpildes aktiem Līguma 10.3.apakšpunktā noteiktajā termiņā, kā arī neiesniedz Būvuzņēmējam Līguma 10.5.apakšpunktā norādīto pretenziju vai ar atbildīgo Būvuzraugu saskaņotu defekta aktu (10.pielikums), uzskatāms, ka Pasūtītājs izpildītos Darbus ir pieņēmis Līguma 10.3.apakšpunktā norādītā termiņa pēdējā dienā.
3. Ja Pasūtītājs nepieņem Darbus, tas iesniedz Būvuzņēmējam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Darbu izpildes aktu, ja nepilnības nav saistītas ar Darbu kvalitāti vai ar Būvuzraugu saskaņotu defekta aktu (10.pielikums). Ja Būvuzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Būvuzņēmējs 10 (desmit) darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus par defektu aktā norādītajām nepilnībām.
3. Ja Pasūtītājs nepiekrīt atbildīgā būvdarbu vadītāja iebildumiem par defektu aktā (10.pielikums) iekļautajiem izpildīto darbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Darbu kvalitāti. Šajā gadījumā ekspertīzes uzdevums ir novērtēt faktiski izpildīto Darbu apjomu un atbilstību projektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.
3. Ja būves ekspertīze neapstiprina Pasūtītāja defektu aktā (10.pielikums) norādīto vai veikto Darbu neatbilstību normatīvo aktu prasībām, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un Darbu izpildes akta parakstīšana nav nepieciešama.
3. Ja Būvuzņēmējs piekrīt defektu aktā (10.pielikums) Pasūtītāja norādītajām nepilnībām vai ekspertīze apstiprina defektu aktā norādītās nepilnības vai veikto Darbu neatbilstību normatīvo aktu un Pasūtītāja prasībām, Būvuzņēmējs un Pasūtītājs vienojas par saprātīgu termiņu konstatēto defektu novēršanai, nepieciešamo Darbu apjomu un specifiku, kā arī būvizstrādājumu piegādes termiņiem. Ja Puses nevar vienoties, termiņu defektu novēršanai nosaka Būvuzraugs.
3. [bookmark: _Hlk139622582]Darbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Darbu defektiem, trūkumiem un neatbilstībām, un Būvuzņēmējam ir pienākums novērst defektu aktā norādītos vai garantijas laikā pieteiktos Darbu defektus, trūkumus un neatbilstības par saviem līdzekļiem.
3. Būvuzņēmējs nodod Pasūtītājam visus izpildītos Darbus šādā kārtībā:
9. sagatavo un iesniedz aktu par darbu pabeigšanu objektā (2.pielikums);
9. apkopo izpilddokumentāciju un paraksta pie Būvuzrauga, sagatavo un Pasūtītājam iesniedz Objekta nodošanas un pieņemšanas aktu (7.pielikums).
3. Pēc Objekta nodošanas un pieņemšanas akta (7.pielikums) parakstīšanas Būvuzņēmējs nodod Pasūtītājam izpilddokumentāciju saskaņā ar izpilddokumentācijas saturu (4.pielikums). Par izpilddokumentācijas nodošanas faktu Būvuzņēmējs sastāda aktu, kurā jānorāda izpilddokumentācijas nodošanas datumu, saturu, lappušu skaitu, un to paraksta Būvuzņēmēja un Pasūtītāja pārstāvji.
3. Normatīvajiem aktiem un Līgumam atbilstošas izpilddokumentācijas iesniegšanas beigu termiņš tiek noteikts 60 (sešdesmit) dienas no Darbu pabeigšanas brīža objektā. Pasūtītājs 10 (desmit) darba dienu laikā pēc izpilddokumentācijas saņemšanas veic Darbu apjomu pārbaudi, izskata Darbu kvalitātes rādītājus. Ja tiek konstatētas neatbilstības, Būvuzņēmējam jānovērš atklātie trūkumi 3 (trīs) darba dienu laikā. 
3. [bookmark: _Hlk139622694]Objekta nodošanas un pieņemšanas akta (7.pielikums) parakstīšana neatbrīvo Būvuzņēmēju no atbildības par saistībām, kas ietvertas Līgumā un normatīvajos aktos, tajā skaitā, atbildību par Darbu un materiālu kvalitāti.
3. Būvuzņēmējs iesniedz Pasūtītājam objekta nodošanas un pieņemšanas aktu (7.pielikums), kas noformēts atbilstoši Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos ietvertajiem noteikumiem un to saturu” pielikumam.
3. Pasūtītājs Būvuzņēmēja iesniegto objekta nodošanas un pieņemšanas aktu paraksta 10 (desmit) darba dienu laikā no tā saņemšanas dienas.  

1. [bookmark: _Toc140468121]Darbu kontrole
4. Informācijas dokumentēšana un uzglabāšana:
0. Darbu veikšanas laikā Būvuzņēmējs veic tā izpildīto Darbu uzskaiti un sagatavo Līgumā un normatīvajos aktos paredzētās, kā arī Pasūtītāja pārstāvju pieprasītās atskaites un ziņojumus;
0. Visi ar Darbu veikšanu saistītie dokumenti ir uzglabājami gan izdrukātā, gan elektroniskā formā visu Līguma darbības laiku;
0. Visā Darbu veikšanas laikā Būvuzņēmējam ir pienākums pēc Pasūtītāja vai tā pilnvaroto pārstāvju pieprasījuma tā norādītajos termiņos sniegt informāciju, sagatavot atskaites par Darbu izpildes gaitu, iesniegt ar Darbu veikšanu saistīto dokumentu kopijas.
4. Informācijas sniegšana un piekļuves informācijai nodrošināšana:
1. Būvuzņēmējam ir pienākums paziņot Pasūtītajam par izmaiņām tā dalībnieku vai, personālsabiedrības gadījumā, tās biedru sastāvā, kā arī par izmaiņām tā amatpersonu sastāvā un pilnvarojuma apjomā;
1. Būvuzņēmējam bez iepriekšējas saskaņošanas ir pienākums nodrošināt Pasūtītājam vai tā pilnvarotām neatkarīgām trešajām personām pieeju visai ar Darbu veikšanu saistītajai dokumentācijai, tai skaitā arī finanšu dokumentācijai, audita veikšanas nolūkā, tiktāl, ciktāl tas nav Būvuzņēmēja komercnoslēpums. Pēdējā gadījumā Pasūtītājam jānodrošina, ka šādas pārbaudes tiek veiktas darba laikā un tādā veidā, lai netraucētu Būvuzņēmēja normālu darba gaitu.
4. Kontaktēšanās, dokumentu saskaņošana un izskatīšana:
2. Jebkura kontaktēšanās par Darbiem, to izpildes termiņiem vai kvalitāti un citiem jautājumiem Pušu starpā notiek rakstveidā, tajā skaitā pa e-pastu;
2. Gadījumos, kad Būvuzņēmējam Līgumā uzlikts paziņošanas pienākums, kā arī, kad Līgums paredz kādu dokumentu saskaņošanu, Būvuzņēmējs paziņojumus iesniedz un dokumentus izskatīšanai nodod Līgumā minētajiem Pasūtītāja pārstāvjiem, kuru pienākums, savukārt, ir organizēt saņemto dokumentu un informācijas nodošanu atbildīgajām Pasūtītāja amatpersonām;
2. Pasūtītājs izskata Būvuzņēmēja iesniegtos dokumentus ne ilgāk kā 5 (piecu) darba dienu laikā, ja vien Puses nevienojas citādāk. Pēc dokumentu izskatīšanas Pasūtītājs sniedz rakstveida atbildi Būvuzņēmējam. Ja dokumentos ir nepieciešams izdarīt labojumus vai ja no Būvuzņēmēja nepieciešams saņemt paskaidrojumus, Pasūtītājs par to paziņo Būvuzņēmējam, norādot iesniedzamo informāciju, kā arī termiņu atbildes sagatavošanai;
2. Būvuzņēmējam ir pienākums atbildēt uz Pasūtītāja informācijas pieprasījumiem vai citiem iesniegumiem tā norādītajos termiņos;
2. Būvuzņēmējam ir pienākums atbildēt arī uz trešo personu iesniegumiem, kas saistīti ar Darbu veikšanu, atbildi sagatavojot ne ilgāk kā 3 (trīs) darba dienu laikā no iesnieguma saņemšanas un pirms atbildes nosūtīšanas saskaņojot atbildes projektu ar Pasūtītāju.
4. Kvalitātes kontroles sistēma: 
3. Kvalitātes kontroli objektā veic Būvuzņēmējs saskaņā ar spēkā esošajiem standartiem, būvniecības noteikumiem un Pasūtītāja noteiktajām prasībām (t.i., šo Līgumu, tā pielikumiem un Pasūtītāja rakstveida rīkojumiem). Būvuzņēmējam ir jāveic izpildīto Darbu apjomu, tehnoloģijas un kvalitātes kontroles procesu un citu ar darbu saistīto procesu dokumentēšana;
3. Veicot Darbus, Būvuzņēmējam jāpielieto tehnoloģijas, kas garantē attiecīgajos būvnormatīvos un tehniskajā specifikācijā noteiktās kvalitātes prasības, kā arī jānodrošina kvalitātes kontroli objektā, atbilstoši kvalitātes nodrošināšanas plāna un standartu prasībām;
3. Būvuzņēmējam ir pienākums nodrošināt Pasūtītājam un tā pārstāvjiem iespēju pārbaudīt jebkuru Darbu veikšanas procesu, kvalitāti un rezultātus. Veikto Darbu kvalitāti novērtē pēc Līgumā noteiktajām prasībām, standartiem un būvnormatīviem.

1. [bookmark: _Toc140468122]Darbu apjomu un veidu grozīšana
0. Pasūtītājs, atbilstoši Publisko iepirkumu likuma 61.panta piektajai daļai, atkarībā no Darbu nepieciešamības, pieejamā finansējuma apjoma vai citiem objektīviem apstākļiem, var izmainīt plānoto Darbu apjomu, samazinot vai palielinot Darbu daudzumu un izmaksu sarakstā iekļauto Darbu apjomus, ar nosacījumu, ka minēto izmaiņu apjoms nesasniedz 15% (piecpadsmit procentus) no Līguma summas. Par Darbu daudzumu izmaiņām Pasūtītājs savlaicīgi informē Būvuzņēmēju un Būvuzņēmējam šis paziņojums ir saistošs. 
0. [bookmark: _Hlk65149853]Atbilstoši Publisko iepirkumu likuma 61.panta trešās daļas 1.punktam, gadījumos, kad tas nepieciešams, lai nodrošinātu objekta atbilstību Līguma mērķim, Pasūtītājs drīkst papildināt Darbu daudzumu un izmaksu sarakstu ar sākotnēji neparedzētiem darbu veidiem – darbiem, kas saistīti ar Akas ielas seguma atjaunošanas, Sliežu ielas seguma atjaunošanas no Sliežu ielas 35 līdz Gaujienas ielai, Firsa Sadovnikova ielas seguma atjaunošanas no Lāčplēša ielas līdz Katoļu ielai, Cesvaines ielas seguma atjaunošanas un Friča Brīvzemnieka ielas satiksmes pārvada seguma atjaunošanas darbiem (tai skaitā darbiem, kuru rašanās iemesls ir dabā, būvniecības procesā konstatētās situācijas, piemēram, neparedzētu slēptu konstrukciju konstatēšana būvniecības objektā; nepieciešamība remontēt (nomainīt) objektā atrodošās inženierkomunikācijas, mainot sākotnējo risinājumu vai tehnisku iemeslu dēļ paplašinot skaidrojošā aprakstā ietvertās  robežas), ievērojot šādus nosacījumus:
· par būvdarbu veikšanas laikā konstatētajām problēmām tiek sastādīts konstatācijas akts, kuru paraksta Pasūtītāja un Būvuzņēmēja pārstāvji, kā arī objekta Būvuzraugs;
· Pasūtītājs organizē konstatētās problēmas tehnisko risinājumu izstrādi, kurā ir norādīti nepieciešamo Darbu veidi un apjomi; 
· Darbu veida vienības cenu nosaka Pasūtītājs, vadoties no līdzīga rakstura darbu cenām Līgumā, Būvuzņēmēja iesniegtās un Pasūtītāja saskaņotās cenas kalkulācijas, vai, ja līdzīga rakstura darbu cenas Līgumā nav, vadoties no Būvuzņēmēja iesniegtās un Pasūtītāja saskaņotās cenas kalkulācijas un līdzīga rakstura darbu cenām citos Pasūtītāja līgumos vai veicot tirgus izpēti; 
· Pasūtītāja Tehniskā komisija izskata Būvuzņēmēja iesniegto problēmas risinājumu, apstiprina papildus veicamo darbu veidus, apjomus un katra darba veida vienības cenu;
· par papildus veicamajiem darbiem un to izmaksām starp Pasūtītāju un Būvuzņēmēju tiek noslēgta papildus vienošanās pie Līguma, kurai tiek pievienots Darbu daudzumu un izmaksu saraksts ar tajā norādītiem papildus veicamiem darbu veidiem, apjomiem un izmaksām;
· šajā punktā paredzēto papildus darbu izmaksas nevar pārsniegt 50% (piecdesmit procentus) no sākotnēji Līguma 4.1.apakšpunktā paredzētās Līguma summas.
0. Ja tiek konstatēts, ka no sākotnējā Darbu daudzumu saraksta apjoms palielinās vairāk kā par 5% (pieciem procentiem) no Līguma 4.1.apakšpunktā sākotnēji paredzētās Līguma summas vai vairāk kā par 30% (trīsdesmit procentiem) no Darbu daudzumu saraksta pozīcijas apjoma ar nosacījumu, ka tā nepārsniedz 5% (piecus procentus) no Līguma 4.1.apakšpunktā sākotnējās Līguma summas, Puses ievēro šādus nosacījumus: 
1. Būvuzņēmējs sastāda konstatācijas aktu un Darbu daudzumu izmaiņu aktu. Tos izvērtē un paraksta objekta Būvuzraugs;
1. Pasūtītājs Tehniskajā komisijas sēdē pieņem lēmumu par Darbu daudzumu izmaiņu akta akceptēšanu;
1. Ja Tehniskās komisijas sēdē Pasūtītājs akceptē Darbu daudzumu izmaiņu aktu, Puses slēdz rakstveida papildu vienošanos. 
0. Būvuzņēmējs Līguma izpildes laikā, lai nodrošinātu pienācīgu Darbu izpildi, Darbu atbilstību skaidrojošajam aprakstam un, ņemot vērā Darbu raksturu un īpatnības, kad ar absolūtu precizitāti iepriekš nav iespējams noteikt konkrēta darba apjomu, vai konstatējot Darbu daudzumu saraksta nepilnības, kā arī ievērojot apstākli, ka netiek pārsniegtas Līguma 12.3.apakšpunktā noteiktās procentuālās robežas, ir tiesīgs nekavējoties veikt Darbu apjoma izmaiņas, ievērojot šādu kārtību:
3. Par Darbu apjomu izmaiņām (gadījumos, kad Darbu apjomu izmaiņas nav iespējams noteikt pirms Darbu veikšanas vai Darbu tehnoloģijas neievērošanas dēļ, nav lietderīgi apturēt uzsāktos Darbus, vai, ja Darbu apjomu izmaiņas iespējams konstatēt pēc faktiski izpildītā darba uzmērījuma) objektā tiek sastādīts Darbu daudzumu izmaiņu akts (13.pielikums), kuru saskaņo (paraksta) Būvuzņēmējs un Būvuzraugs. Darbu daudzumu izmaiņu aktā jānorāda mainīto Darbu apjoms, izmaksas un pamatojums.
3. Darbu apjomu izmaiņas tiek apmaksātas tikai pēc tam, kad Pasūtītājs Darbu apjomu izmaiņas ir akceptējis Pasūtītāja Tehniskās komisijas sēdē.

1. Kavējumi un termiņu pagarinājumi
1. [bookmark: _Hlk139623069]Ja Pasūtītājs konstatē, ka Būvuzņēmējs neiekļaujas Līgumā noteiktajos vai savstarpēji saskaņotajos Darbu veikšanas termiņos, tas nekavējoties pieprasa Būvuzņēmējam paskaidrojumus. Būvuzņēmējam pēc šāda iesnieguma saņemšanas Pasūtītāja norādītajā termiņā jāsniedz Pasūtītājam rakstveida paskaidrojumu, kurā tas norāda kavējuma iemeslus, kā arī kavējuma ietekmi uz Darbu plānoto nodošanas datumu, norādot pasākumus, kas būtu veicami, lai novērstu kavējuma iemeslus vai arī pamatojot nepieciešamību pagarināt izpildes termiņus.
1. Ja Būvuzņēmējam kļūst zināmi jebkādi apstākļi, kuru dēļ Būvuzņēmējs nespēs ievērot Līgumā noteiktos Darbu veikšanas termiņus, tam nekavējoties jāiesniedz par minēto Pasūtītājam rakstveida paziņojums, kurā jānorāda kavējuma iemesls, kā arī kavējuma ietekme uz plānoto Darbu nodošanas datumu, norādot pasākumus, kuri būtu veicami, lai novērstu kavējuma iemeslus vai arī pamatojot nepieciešamību pagarināt izpildes termiņus.
1. Pasūtītājs izskata Līguma 13.1. un 13.2.apakšpunktā minētos Būvuzņēmēja paziņojumus un Līgumā noteiktajā kārtībā sniedz atbildi par tālāko rīcību, informējot par iespējām novērst kavējuma iemeslus, ja Būvuzņēmējs to ir lūdzis un tas ir Pasūtītāja kompetencē, vai arī par Līgumā paredzēto Darbu veikšanas termiņu pagarināšanu, t.sk. informējot par līgumsoda piemērošanu.
1. Pasūtītājs var pagarināt noteiktos Darbu veikšanas termiņus, ja rodas citi objektīvi apstākļi, kas nepieļauj veikt Darbus pēc Pasūtītāja akceptētās tehnoloģijas, atbilstoši Pasūtītāja prasībām vai Līgumā norādītājos termiņos. 
1. Darbu izpildes termiņā netiek ieskatīts laiks, kurā Darbus nav iespējams veikt sakarā ar Darbu veikšanai nelabvēlīgo meteoroloģisko apstākļu iestāšanos (tehnoloģiskais pārtraukums), ar nosacījumu, ka nelabvēlīgo meteoroloģisko apstākļu iestāšanās sākums un beigas tiek fiksētas ar aktiem, ko paraksta Būvuzņēmēja un Pasūtītāja pārstāvji, kā arī Būvuzraugs, un minēto Darbu veikšanai nelabvēlīgo meteoroloģisko apstākļu iestāšanos ir akceptējusi Pasūtītāja Tehniskā komisija.

1. [bookmark: _Toc140468124]Apdrošināšana un garantijas nodrošinājums
2. Būvuzņēmējam jānodrošina, ka Darbu laikā tam un tā piesaistītajiem Apakšuzņēmējiem ir apdrošināta to civiltiesiskā atbildība par to darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai atbilstoši normatīvo aktu prasībām.
2. Visā Darbu laikā Būvuzņēmējs ir pilnībā atbildīgs par tā un tā piesaistīto personu, t. sk. Apakšuzņēmēju Darbu veikšanā nodarbināto darbinieku dzīvības apdrošināšanu, kā arī apdrošināšanu pret nelaimes gadījumiem.
2. Būvuzņēmējam ir ieteicams nodrošināt tam piederošo Darbu veikšanai izmantojamo iekārtu, instrumentu, būvmateriālu un būvlaukuma aprīkojuma apdrošināšanu. Gadījumā, ja šāda apdrošināšana nav veikta un iepriekš minētās iekārtas, instrumenti, būvmateriāli Darbu veikšanas gaitā tiek bojāti vai iznīcināti, Pasūtītājam nav pienākums atlīdzināt Būvuzņēmējam tādējādi radušos zaudējumus un papildu izmaksas, neatkarīgi no bojājumu vai iznīcināšanas cēloņa.
2. Būvdarbu garantijas termiņa apdrošināšana:
3. Pēc akta par Darbu pabeigšanu objektā (2.pielikums) parakstīšanas vai arī gadījumā, ja Līgums jebkādu iemeslu dēļ tiek izbeigts pirms objekta pabeigšanas, Būvuzņēmējs iesniedz Pasūtītājam bankas garantiju vai apdrošināšanas sabiedrības polisi 5% (piecu procentu) apmērā no kopējās izpildīto Darbu maksājuma summas garantijas laikā radušos defektu un nepilnību novēršanai. Bankas garantijā vai apdrošināšanas sabiedrības polisē ir jābūt iekļautam nosacījumam par defektu vai nepilnību novēršanai nepieciešamās naudas summas (ne lielākas kā 5% (piecu procentu) apmērā no kopējās izpildīto Darbu maksājuma summas) izmaksāšanu Pasūtītājam gadījumā, kad objektā garantijas termiņa laikā konstatēti defekti vai nepilnības, kuras radušās Būvuzņēmēja un/vai viņa Apakšuzņēmēja vainas dēļ. Bankas garantijā vai apdrošināšanas sabiedrības polisē nedrīkst būt iekļauti Pasūtītāja tiesības saņemt minēto naudas summu ierobežojoši nosacījumi – jāpastāv beznosacījumu kārtībai (beznosacījumu neatsaucama pirmā prasījuma ekspromisoriska garantija);
3. Garantija vai polise jāiesniedz laika posmam uz 3 (trīs) gadiem no būvdarbu pabeigšanas akta parakstīšanas vai no Līguma izbeigšanas dienas atkarībā no tā, kas iestājas pirmais.
2. [bookmark: _Hlk29823497]Būvuzņēmējs dod 3 (trīs) gadu garantiju izpildītajiem Darbiem un dod 2 (divu) gadu garantiju uzklātajam ceļa horizontālajam apzīmējumam un apņemas par saviem līdzekļiem novērst jebkurus defektus vai nepilnības šajā punktā norādītā garantijas termiņa laikā, ja defekti vai nepilnības radušās Būvuzņēmēja un/vai viņa Apakšuzņēmēja vainas dēļ. Garantija stājas spēkā no Objekta nodošanas un pieņemšanas akta (7.pielikums) parakstīšanas. Gadījumā, ja pēc Pasūtītāja pieprasījuma Būvuzņēmējs garantijas laikā vienu un to pašu defektu ir novērsis vairāk kā divas reizes, šajā punktā minētais 3 vai 2 gadu garantijas termiņš attiecībā uz Darbu daļu, kurai Būvuzņēmējs vairāk kā divas reizes novērsis defektus, automātiski tiek pagarināts vēl uz tādu pašu termiņu, kā sākotnējais garantijas termiņš (uz 3 vai 2 gadiem), skaitot no brīža, kad Pasūtītājs trešo reizi konstatējis defektu.
2. Garantijas saistību nodrošinājums tiek samazināts garantijas termiņa trešā gada pirmajā mēnesī uz atlikušo tā daļu, nosakot to līdz 2% (diviem procentiem) no līgumcenas, ja garantijas termiņa pirmajos gados nav konstatēti būvdarbu defekti vai Būvuzņēmējs un Pasūtītājs ir vienojušies par paveikto būvdarbu defektu novēršanas termiņu.
2. Būvuzņēmējam pēc Pasūtītāja pieprasījuma jebkurā laikā jāsniedz visa Pasūtītāja pieprasītā informācija par tā uzturētajām apdrošināšanām, veiktajām apdrošināšanas iemaksām, u.tml.

1. [bookmark: _Toc140468125]Apakšuzņēmēju, speciālistu un darbinieku piesaistīšana
3. [bookmark: _Hlk139624664]Līguma izpildē iesaistītais Konkursa piedāvājumā norādītais personāls:
· Atbildīgais būvdarbu vadītājs – [..].
3. Būvuzņēmēja Konkursa piedāvājumā norādīto personālu pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla un Apakšuzņēmēju nomaiņai, ja pastāv kāds no šādiem nosacījumiem:
1. piedāvātais personāls neatbilst Konkursa nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālām, kas tika vērtēts;
1. piedāvātais Apakšuzņēmējs neatbilst Konkursa nolikumā izvirzītajam prasībām, kas attiecas uz Apakšuzņēmējiem;
1. tiek nomainīts Apakšuzņēmējs, uz kura spējām Konkursā Būvuzņēmējs balstījies, lai apliecinātu savas kvalifikācijas atbilstību Konkursa nolikumā noteiktajām prasībām, un piedāvātajam Apakšuzņēmējam nav vismaz tāda kvalifikācija, uz kādu Konkursā Būvuzņēmējs atsaucies, apliecinot savu atbilstību Konkursa nolikumā noteiktajām prasībām, vai tas atbilst Konkursa nolikuma 6.sadaļā minētajiem izslēgšanas nosacījumiem;
1. [bookmark: _Hlk137198580]piedāvātais Apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro un 00 centi) no Līguma summas, atbilst Publisko iepirkumu likuma 42.panta otrās daļas 1., 2., 3., 4. un 11.punktā minētajiem izslēgšanas nosacījumiem;
1. Apakšuzņēmēja maiņas rezultātā tiktu izdarīti tādi grozījumi Būvuzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
3. Būvuzņēmējs drīkst veikt jauna Apakšuzņēmēja, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro un 00 centi) no Līguma summas, iesaistīšanu Līguma izpildē, ja Būvuzņēmējs par to paziņojis Pasūtītājam un saņēmis Pasūtītāja rakstveida piekrišanu Apakšuzņēmēja iesaistīšanai Līguma izpildē. Pasūtītājs nepiekrīt jauna Apakšuzņēmēja iesaistīšanai Līguma izpildē, ja pastāv kāds no šādiem nosacījumiem:
2. uz piedāvāto Apakšuzņēmēju attiecas Konkursa nolikuma 6.sadaļā minētie izslēgšanas nosacījumi, izņemot Publisko iepirkumu likuma 42.panta pirmās daļas 1.punktā minēto izslēgšanas nosacījumu;
2. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
3. Pasūtītājs pieņem lēmumu atļaut vai atteikt Būvuzņēmēja personāla vai Apakšuzņēmēja nomaiņu vai jauna Apakšuzņēmēja iesaistīšanu Līguma izpildē Līguma 15.2. un 15.3.apakšpunktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 15.2. un 15.3.apakšpunktu. 
3. Gadījumā, ja Līguma izpildes gaitā notiek Līguma 15.1.apakšpunktā norādītā personāla nomaiņa, grozījumi Līgumā nav veicami, pieņemot, ka attiecīgais speciālists ir nomainīts ar brīdi, kad Pasūtītājs atbilstoši Līguma 15.4.apakšpunktam akceptējis speciālista nomaiņu.
3. Pasūtītājam ir tiesības prasīt nomainīt ikvienu Līguma izpildē iesaistīto personu, pamatojot to ar kādu no šādiem iemesliem:
5. atkārtota pavirša savu pienākumu pildīšana;
5. nekompetence vai nolaidība;
5. Līgumā noteikto saistību vai pienākumu nepildīšana;
5. atkārtota tādu darbību veikšana, kas kaitē drošībai, veselībai vai vides aizsardzībai.

1. Līguma pirmstermiņa izbeigšana
4. Būvuzņēmējam ir tiesības vienpusēji izbeigt Līgumu, ja Pasūtītājs neveic maksājumus, un šī iemesla dēļ uzkrātais līgumsods sasniedz 10% (desmit procenti) no Līguma summas.
4. Pasūtītājam ir tiesības vienpusēji izbeigt Līgumu šādos gadījumos:
1. Būvuzņēmējs būtiski neievēro Līguma noteikumus – vairāk kā 7 (septiņas) dienas neveic Darbus, nepilda jebkuras no savām saistībām, pielieto neatbilstošas kvalitātes materiālus vai atsakās aizstāt bojātus materiālus, nenodrošina Līgumā paredzēto Darbu izpildes kvalitāti; 
1. Darbu veikšana Būvuzņēmēja vainas dēļ saskaņā ar eksperta atzinumu ir aizkavēta un tādējādi konstatējams, ka Darbu pabeigšana Līgumā noteiktajos termiņos nav iespējama; 
1. Ir pasludināts Būvuzņēmēja maksātnespējas process, apturēta vai pārtraukta tā saimnieciskā darbība, uzsākta tiesvedība par Būvuzņēmēja bankrotu vai tiek konstatēti citi apstākļi, kas liedz vai liegs Būvuzņēmējam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma; 
1. Ja  Pasūtītājam nav pieejams finansējums Darbu uzsākšanai vai turpināšanai;
1. Par Līguma noteikumu pārkāpumiem Būvuzņēmējam piemēroto līgumsodu skaits ir 5 (pieci) un vairāk vai piemēroto līgumsodu kopsumma ir 5 000,00 EUR (pieci tūkstoši euro un 00 centi) un vairāk;
1. Publisko iepirkumu likuma 64.panta pirmajā daļā noteiktajos gadījumos;
1. Ja tiek konstatēts, ka saskaņā ar Starptautisko un Latvijas Republikas nacionālo sankciju likuma 11.1 pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
1. Ja atkārtoti (vairāk kā 1 (vienu) reizi) tiek konstatēts, ka Būvuzņēmējs nenodrošina objekta uzturēšanu atbilstoši Līguma un normatīvo aktu prasībām, tādējādi apdraudot satiksmes drošību un par to sastādīts akts;
1. Ja tiek konstatēts, ka Būvuzņēmējs nav sagatavojis neatkarīgu piedāvājumu un iesniedzis par to apliecinājumu saskaņā ar Konkursa nolikuma prasībām. 
4. Ja Līguma izpildes gaitā  Pasūtītājam nav pieejams finansējums Darbu uzsākšanai vai turpināšanai, Pasūtītājam jāaptur Līguma izpilde, par to rakstveidā brīdinot Būvuzņēmēju. Šajā gadījumā Pušu pienākums ir 10 (desmit) darba dienu laikā izskatīt jautājumu par Līguma izpildes turpināšanas lietderību un nosacījumiem. Pasūtītājs apmaksā to Darbu apjomu, kas paveikts un ir Pasūtītāja pieņemts līdz Līguma apturēšanas brīdim, par ko Puses savstarpēji rakstveidā vienojas.
4. Gadījumā, ja Puse konstatē, ka ir konstatējams iespējams pamats Līguma izbeigšanai, tā nekavējoties nosūta rakstisku paziņojumu otrai Pusei, norādot Līguma izbeigšanas iemeslus un Līguma izbeigšanas kārtību un laiku.
4. Pēc Līguma 16.4.apakšpunktā norādītā paziņojuma saņemšanas Būvuzņēmējs nodod Pasūtītājam visu ar Darbu izpildi saistīto dokumentāciju un informāciju, ko tam pieprasa Pasūtītājs, gan papīra formā, gan elektroniskā veidā.
4. Pēc Līguma pirmstermiņa izbeigšanas, Būvuzņēmējam ir pienākums atbrīvot objektu no savām iekārtām, tehnikas u.tml. Pasūtītāja norādītajos termiņos.
4. Pasūtītājs neatlīdzina Būvuzņēmējam nekādus zaudējumus, kas saistīti ar Līguma pirmstermiņa izbeigšanu.
4. Ja Līgums tiek izbeigts pēc Pasūtītāja iniciatīvas Būvuzņēmēja vainas dēļ vai ja Būvuzņēmējs izbeidz Līgumu ar Pasūtītāju (izņemot Līguma 16.1.apakšpunktā un 21.5.apakšpunktā paredzēto gadījumu), Pasūtītājs samaksā Būvuzņēmējam par faktiski kvalitatīvi veiktajiem Darbiem, kas nodoti Līgumā noteiktajā kārtībā, ieturot saskaņā ar Līgumu aprēķinātos līgumsodus un citus Būvuzņēmēja radītos zaudējumus. 
4. Ja Līgums tiek izbeigts Pasūtītāja vainas dēļ, Pasūtītājam ir pienākums norēķināties ar Būvuzņēmēju par izpildītajiem un Līgumā noteiktajā kārtībā pieņemtajiem Darbiem pilnā apmērā, ieturot no atlīdzības saskaņā ar Līgumu aprēķinātos līgumsodus un citus Būvuzņēmēja radītos zaudējumus.
4. Pasūtītājs Līguma 16.8. un 16.9.apakšpunktā norādītajos gadījumos veic galējo norēķinu par faktiski izpildītajiem un Pasūtītāja pieņemtajiem Darbiem 10 (desmit) darba dienu laikā no dienas, kad Puses ir parakstījušas Objekta nodošanas un pieņemšanas akta (7.pielikums), ja Būvuzņēmējs ir iesniedzis rēķinu Pasūtītājam.
4. Ja Līguma izbeigšanas rezultātā tiek pārtraukti Darbi un ir nepieciešams veikt objekta konservācijas darbus, to izmaksas sedz tā Puse, kura vainojama Darbu apturēšanā vai Līguma izbeigšanā. Ja Līgums tiek izbeigts nepārvaramas varas apstākļu iestāšanās dēļ, ar objekta konservācijas darbiem saistītās izmaksas sedz abas Puses līdzīgās daļās. Ja Līgums tiek izbeigts, Pusēm vienojoties, objekta konservācijas darbu izmaksas tiek segtas pēc Pušu vienošanās.
4. Ja saskaņā ar Līguma nosacījumiem, Līgums tiek izbeigts pirms termiņa, uz izpildīto Darbu daļu attiecas Līgumā noteiktie garantijas termiņi un Būvuzņēmējam ir pienākums iesniegt bankas garantiju vai apdrošināšanas sabiedrības polisi Līguma 14.sadaļā paredzētajā kārtībā.
4. [bookmark: _Hlk137201363]Ja Pušu starpā līdz Līguma izbeigšanas dienai pastāv strīds par faktiski izpildītajiem Darbiem, aktā par faktiski izpildīto darbu apjomu un izmaksām (5.pielikums) tiek iekļauti tikai tie faktiski izpildītie Darbi, par kuriem Pusēm nav domstarpību. Pušu strīdu risina atbilstoši Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos ietvertajiem noteikumiem un to saturu” 10., 11., 13., 14.punktā iekļautajam regulējumam.
4. Ja Līgumu Būvuzņēmēja līgumsaistību pārkāpumu dēļ izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto Darbu garantijas nodrošināšanai un garantijas laika ieturējums netiek izmaksāts Būvuzņēmējam. Garantijas laika ieturējums pirmajos 2 (divos) gados nedrīkst pārsniegt 5% (piecus procenti) no faktiski izpildīto Darbu vērtības un 2 % (divus procentus) no faktiski izpildīto Darbu vērtības pārējos minimālā garantijas termiņa gados. Neizmantotais nodrošinājums tiek atmaksāts Ministru kabineta 2022.gada 5.jūlija noteikumu Nr.419 “Noteikumi par publisko būvdarbu līgumos ietvertajiem noteikumiem un to saturu” 24.punktā minētajā kārtībā.

1. [bookmark: _Toc140468128]Pušu atbildība
5. Būvuzņēmējs, parakstot Līgumu, apliecina, ka pirms Līguma noslēgšanas ir iepazinies ar objektu, skaidrojošo aprakstu, Darbu veikšanas vietu dabā, tādējādi apzinājis visus iespējamos riskus, kas varētu rasties Darbu veikšanas laikā un necels nekāda veida prasījumus pret Pasūtītāju par papildu samaksu vai arī neatteiksies no Līguma izpildes Līguma īpašās bardzības dēļ Darbu veikšanas gaitā.
5. Pušu saistības pret otru Pusi vai trešajām personām ietver atbildību par visiem tiešajiem un netiešajiem zaudējumiem, kas nodarīti otrai Pusei vai trešajām personām. Zaudējumu atlīdzināšanas fakts neatbrīvo Puses no pārējo ar Līgumu uzņemto saistību izpildes pienākuma. 
5. Neatkarīgi no citiem Līguma noteikumiem Būvuzņēmējs atbild par tādiem trešo personu prasījumiem attiecībā uz tām nodarītiem kaitējumiem, kas tām radušies Darbu veikšanas laikā Būvuzņēmēja darbības vai bezdarbības rezultātā.
5. Būvuzņēmējs ir atbildīgs par jebkura Apakšuzņēmēja, viņa pārstāvja, nodarbināto darbinieku un jebkuru citu Darbu izpildē iesaistīto trešo personu rīcību (arī bezdarbību), it kā tā būtu Būvuzņēmēja rīcība (bezdarbība). Būvuzņēmējam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt Būvuzņēmēja piesaistīto Apakšuzņēmēju un tā nodarbināto vai citādi būvniecībā piesaistīto personu rīcības (arī bezdarbības) rezultātā.
5. Puses vienojas, ka Pasūtītājam ir tiesības bez atsevišķa saskaņojuma ar Būvuzņemēju ieturēt no Būvuzņēmējam izmaksājamās atlīdzības naudas summas, kas atbilst Būvuzņēmēja un/vai viņa Apakšuzņēmēju, tā nodarbināto un citādi piesaistīto personu vainojamas rīcības (arī bezdarbības) rezultātā Pasūtītājam radīto zaudējumu summai vai kas atbilst Pasūtītāja pamatoti Būvuzņēmējam aprēķināto līgumsodu summai. 
5. [bookmark: _Hlk91002969][bookmark: _Hlk29297804]Būvuzņēmējs, parakstot Līgumu, apliecina, ka gadījumā, kad ar spēkā stājušos tiesas spriedumu tiek konstatēts, ka Būvuzņēmējs nav sagatavojis neatkarīgu piedāvājumu un iesniedzis par to apliecinājumu saskaņā ar Konkursa nolikuma prasībām, Būvuzņēmējs sedz Rīgas valstspilsētas pašvaldības zaudējumus, kas būs radušies iepriekš minētā iemesla dēļ pēc Līguma izpildes vai Līguma pirmstermiņa izbeigšanas gadījumā, kā arī atmaksā Pasūtītājam 10% (desmit procentus) no samaksātās Līguma summas.

1. [bookmark: _Toc140468129]Līgumsodi
6. Pasūtītājs piemēro līgumsodu šādos gadījumos un apmēros:
0. par Līgumā paredzēto Darbu uzsākšanas termiņa neievērošanu – 0,1% (nulle komats viens procents) no Līguma summas par katru nokavēto dienu, bet ne vairāk kā 10% (desmit procentus) no Līguma summas. Līgumsoda samaksa neatbrīvo Būvuzņēmēju no atbildības par Darbu pabeigšanu;
0. par Līgumā paredzēto Darbu pabeigšanas termiņa neievērošanu – 0,1% (nulle komats viens procents) no Līguma summas par katru nokavēto dienu, bet ne vairāk kā 10% (desmit procentus) no Līguma summas. Līgumsoda samaksa neatbrīvo Būvuzņēmēju no atbildības par Darbu pabeigšanu;
0. par izpilddokumentācijas iesniegšanas objekta nodošanai termiņa neievērošanu Būvuzņēmēja vainas dēļ – 0,1% (nulle komats viens procents) no Līguma summas par katru nokavēto dienu, bet ne vairāk kā 10% (desmit procenti) no Līguma summas. Līgumsoda samaksa neatbrīvo Būvuzņēmēju no pienākuma par izpilddokumentācijas iesniegšanu saskaņā ar Līgumā paredzēto kārtību, kā arī no atbildības par objekta nodošanu;
0. par citu Līguma 18.1.apakšpunktā neminēto, bet Līgumā noteikto termiņu neievērošanu – 0,1% (nulle komats viens procents) no Līguma summas par katru nokavēto dienu, bet ne vairāk kā 10% (desmit procentus) no Līguma summas;
0. ja nepamatoti nenotiek Darbi ilgāk par 2 (divām) dienām – 500,00 EUR (pieci simti euro un 00 centi) par katru konstatēto gadījumu;
0. [bookmark: _Hlk137203597]par Līguma 6.5. un 6.6.apakšpunktā noteikto prasību neievērošanu – 200,00 EUR (divi simti euro un 00 centi) par katru konstatēto gadījumu;
0. par Līguma 15.2. un 15.3.apakšpunktā norādītā personāla vai Apakšuzņēmēja nomaiņas vai piesaistes kārtības neievērošanu – 200,00 EUR (divi simti euro un 00 centi) par katru konstatēto gadījumu;
0. par satiksmes organizācijai (t.sk. saskaņotās Satiksmes organizācijas shēmas neievērošana, piekļuves nenodrošināšana īpašumiem u.c.), darba drošībai izvirzīto prasību vai citu Līguma nosacījumu nepildīšanu – 200,00 EUR (divi simti euro un 00 centi) par katru konstatēto gadījumu;
0. par satiksmes organizācijas tehnisko līdzekļu objektā neuzturēšanu atbilstošā kārtībā – 100,00 EUR (viens simts euro un 00 centi) par katru konstatēto gadījumu; 
0. par normatīvajos aktos noteikto Darbu veikšanas dokumentu neatrašanos Darbu veikšanas vietā – 200,00 EUR (divi simti euro un 00 centi) par katru konstatēto gadījumu;
0.  par atkārtoti konstatētajiem Līguma 18.1.5.–18.1.10.apakšpunktā paredzētajiem pārkāpumiem Pasūtītājs ir tiesīgs aprēķināt Būvuzņēmējam Līgumsodu dubultā apmērā;
0. visos Skaidrojošajā aprakstā (9.pielikums) norādīto prasību neievērošanas gadījumos un citu Līguma vai normatīvo aktu pārkāpumu gadījumos, kas uzskaitīti Līguma 1.pielikumā “Līgumsodu un cenu pazeminājuma piemērošana”, šajā pielikumā norādītajā apmērā. 
6. Pēc Būvuzņēmēja pieprasījuma Pasūtītājs maksā līgumsodu par Būvuzņēmējam pienākošos maksājumu neveikšanu Līgumā noteiktajā kārtībā – 0,1% (nulle komats viens procents) no savlaicīgi neveiktā maksājuma par katru kavējuma dienu, bet ne vairāk kā 10% no laikus neapmaksātas summas.
6. Ja Pasūtītājs izbeidz Līgumu Būvuzņēmēja vainas dēļ, Pasūtītājam ir tiesības prasīt no Būvuzņēmēja līgumsodu 10% (desmit procentus) apmērā no Līguma summas. 
6. Ja Būvuzņēmējs izbeidz Līgumu ar Pasūtītāju (izņemot 16.1. un 21.5.apakšpunktā paredzēto gadījumu), tad Pasūtītājam ir tiesības pieprasīt no Būvuzņēmēja līgumsodu 10% (desmit procentu) apmērā no Līguma summas. 
6. Ja Pasūtītājs izbeidz Līgumu gadījumā, kad ar spēkā stājušos tiesas spriedumu tiek konstatēts, ka Būvuzņēmējs nav sagatavojis neatkarīgu piedāvājumu un iesniedzis par to apliecinājumu saskaņā ar Konkursa nolikuma prasībām, Pasūtītājs piemēro līgumsodu 10% (desmit procentu) apmērā no Līguma summas.

1. [bookmark: _Toc140468130]Strīdu risināšana
7. Jebkuras pretenzijas Darbu veikšanas laikā tiek izteiktas, iesniedzot otrai Pusei rakstisku paziņojumu, kas tiek izskatīts Līgumā noteiktajā kārtībā.
7. Pretrunas tiek risinātas, Pusēm vienojoties. 
7. Gadījumā, ja Puses nespēj vienoties tādos jautājumos, kas saistīti ar izpildīto vai pieņemto Darbu un Būvuzņēmēja darbības kvalitāti un atbilstību normatīvajiem aktiem, Līgumam un tā pielikumiem, jautājuma izvērtēšanai tiek pieaicināts neatkarīgs eksperts.
7. Ekspertīzes izdevumus sedz tās pasūtītājs, taču, ja ekspertīzes rezultātā tiek konstatēta otras Puses vaina, šos izdevumus sedz vainīgā Puse.
7. Ekspertīzes slēdziens nav galīgs. Ja Puses nespēj vienoties pēc ekspertīzes slēdziena saņemšanas, strīdi tiek nodoti izskatīšanai Latvijas Republikas tiesā.

1. Fizisko personu datu apstrāde
8. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
8. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
8. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
8. Neskatoties uz iepriekšējā punktā minēto, Būvuzņēmējs piekrīt, ka Pasūtītājs nodod no Būvuzņēmēja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un Līguma izpildes nodrošināšanai.
8. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt Līguma izpildes nodrošināšanai.

1. [bookmark: _Toc140468131]Nepārvarama vara
9. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu rezultātā, kurus Puses nevarēja ne paredzēt, ne novērst. 
9. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem Darbiem), kuru izpilde tiek tādējādi kavēta.
9. Gadījumā, ja rodas nepārvaramas varas apstākļi, kas ietekmē Līguma atsevišķu Darbu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
9. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
9. Ja nepārvaramas varas apstākļi turpinās ilgāk par 2 (diviem) mēnešiem, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.

1. [bookmark: _Toc140468132]Citi noteikumi
10. Visi Līguma slēgšanas tiesību iegūšanas procedūras (Konkursa) dokumenti ir uzskatāmi par Līguma neatņemamu sastāvdaļu. Pretrunu gadījumā starp Līgumu un Līguma slēgšanas tiesību iegūšanas procedūras dokumentiem prevalē Līguma nosacījumi.
10. Visi Līguma pielikumi pēc Līguma abpusējas parakstīšanas kļūst par tā neatņemamu sastāvdaļu un ir grozāmi tikai rakstveidā un pēc abpusējas saskaņošanas. Nekādi mutiski papildinājumi un vienošanās netiek uzskatīti par Līguma sastāvdaļu.
10. Līgums ir saistošs Pušu tiesību un saistību pārņēmējiem.
10. Līguma nodaļu virsraksti ir paredzēti tikai ērtībai, nevis Līguma noteikumu interpretācijai.
10. Ja kāds no Līguma noteikumiem ir vai kļūst spēkā neesošs, tas nekādā veidā neietekmē pārējo Līguma nosacījumu spēkā esamību.
10. Līguma pamatteksts sagatavots uz 17 (septiņpadsmit) lapām un tam pievienoti 13 (trīspadsmit) pielikumi, Līgums kopā sagatavots uz 112 (viens simts divpadsmit) lapām. Līgums ir parakstīts elektroniski ar drošu elektronisko parakstu, kas satur laika zīmogu. Līguma parakstīšanas diena ir pēdējā parakstītāja pievienotā laika zīmoga datums un laiks.

* Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”

Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar elektronisko parakstu (bez droša e-paraksta)

Šis dokuments ir parakstīts ar elektronisko parakstu (bez droša e-paraksta)
